Նաեւ ինչպես նշեցինք սկզբում երկու մզկիթ էլ եղել է Երեւանի բերդի ներսում: Ուշագրավ է ու հետաքրքիր, որ բերդի ներսում կառուցված այդ մզկիթներից մեկը կառուցվել է թուրք-հրոսակների կողմից պաշարված Երեւանում՝ Ռեջեփ կամ Ռաջափ փաշայի կողմից,1725-1727թթ.: Երեւանում կառուցված թուրքական այդ մզկիթը եղել է չորս սյունների վրա հենված կամարակապ մի մեծ շինություն բավական շքեղ արտաքինով: Հաշվի առնելով որ Երեւանի թուրքական մզկիթը եղել է սուննի դավանության մզկիթ երբ պարսիկները հետագայում վերագրավել են քաղաքը թուրքերից, որպես շիա դավանության մահմեդականներ Երեւանի սուննի թուրքական մզկիթը դարձրել եւ ծառայացրել են իրենց համար որպես զինանոց: Երբ 1827թ. հոկտեմբերի 1-ին ռուսները գրավեցին Երեւանն իր ազդեցիկ բերդով բերդի Ռեջեփ փաշայի կառուցած թուրքական մզկիթը ի պատիվ իրենց հաղթանակի դարձրին Երեւանի ռուսական ուղղափառ եկեղեցին եւ այն կոչեցին Սուրբ Տիրամոր անունով: